Document ID: 32000R2461

Kommissionens forordning (EF) nr. 2461/2000
af 8. november 2000
om ændring af forordning (EF) nr. 2138/97 om afgrænsning af de homogene produktionszoner for olivenolie
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1), senest ændret ved forordning (EF) nr. 2702/1999(2),
under henvisning til Rådets forordning (EØF) nr. 2261/84 af 17. juli 1984 om almindelige regler for støtte til olivenolieproduktion og til producentorganisationer(3), senest ændret ved forordning (EF) nr. 1639/98(4), særlig artikel 19, og
ud fra følgende betragtninger:
(1) I henhold til artikel 18 i forordning (EØF) nr. 2261/84 fastsættes udbyttet i oliven og i olie pr. homogen produktionszone på grundlag af de oplysninger, som producentmedlemsstaterne indgiver.
(2) Produktionszonerne er afgrænset i bilaget til Kommissionens forordning (EF) nr. 2138/97(5), senest ændret ved forordning (EF) nr. 2224/2000(6). Af administrative og strukturelle grunde er det nødvendigt at foretage ændringer i de homogene produktionszoner i Grækenland for produktionsåret 1999/2000.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -
UDSTEDT FØLGENDE FORORDNING:
Artikel 1
I punkt C i bilaget til forordning (EF) nr. 2138/97 foretages følgende ændringer i distriktet "Ηρακλείου":
- slettes kommunerne "Κασσάνων", "Νιπηδητού" og "Παναγιάς" i zone 3
- slettes kommunerne "Αφρατίου", "Εμπάρου", "Καραβάδου", "Μάρθας", "Μηλιαράδου" og "Ξενιάκου" i zone 4
- oprettes en ny zone, "zone 10", der omfatter kommunerne "Αφρατίου", "Εμπάρου", "Καραβάδου", "Κασσάνων", "Μάρθας", "Μηλιαράδου", "Νιπηδητού", "Ξενιάκου" og "Παναγιάς"
- flyttes kommunen "Προφήτη Ηλία" fra zone 9 til zone 2.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. november 2000.

Labels: 18
17
6